
PRIMAR
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind acordarea unui mandat special împuternicitului Consiliului Local al Municipiului Timişoara în Adunarea Generală ordinară a Asociaţilor Asociaţiei de Dezvoltare Intercomunitară Apă-Canal Timiş,
Sectiunea a 2 - a 
Motivul emiterii proiectului de hotărâre
Prin Tratatul de Aderare la Uniunea Europeană, România şi-a asumat obligaţii care implică investiţii importante în infrastructura aferentă serviciilor de alimentare cu apă şi de canalizare, astfel că, pentru buna funcţionare a serviciilor şi pentru ca acestea să îndeplinească condiţiile de funcţionare prevăzute de legislaţia în vigoare sunt necesare investiţii financiare importante în sistemele publice de alimentare cu apă şi de canalizare, care depăşesc în mod considerabil capacităţile financiare ale unităţilor administrativ-teritoriale.

În acest scop s-a constituit  Asociaţia de Dezvoltare Intercomunitară Apă-Canal Timis, persoană juridică de drept privat, cu statut de utilitate publică care este împuternicită să exercite o serie de atribuţii, drepturi şi obligaţii specifice, pentru şi în numele unităţilor administrativ-teritoriale membre, în ceea ce priveşte exclusiv serviciile de alimentare cu apă şi de canalizare;


Prin H.C.L.  nr. 191/07.04.2015  s-a desemnat  reprezentantul Consiliului Local al Municipiului Timişoara  în Adunarea Generală a Asociaţiei de Dezvoltare Intercomunitară Apă-Canal Timiş în persoana d-nul Ioan Ganciov - Şef Serviciu Drumuri, Poduri şi Utilităţi Hidrotehnice din Primăria  Municipiului Timişoara, să participe la toate Adunările Generale ale Asociaţiei de Dezvoltare Intercomunitară Apă-Canal Timiş, să semneze în numele şi pe seama Consiliului Local al Municipiului Timişoara orice document va fi necesar pentru modificarea statutului şi actului constitutiv ale ADI Apă-Canal Timiş, precum şi orice alt document va fi necesar în vederea unei bune funcţionări a ADI Apă-Canal Timiş. 

Prin adresa nr. RE2018-001832/28.08.2018 Asociaţia de Dezvoltare Intercomunitară Apă-Canal Timiş solicită un mandat special reprezentantului Consiliului Local al Municipiului Timişoara  în Adunarea Generală a Asociaţiei de Dezvoltare Intercomunitară Apă-Canal Timiş pentru a participa la Adunarea Generală ale Asociaţiei de Dezvoltare Intercomunitară Apă-Canal Timiş din data de 05.09.2018pentru primirea in Asociatie de noi membrii.
Având în vedere prevederile art. 21, alin. 1 din Statutul Asociaţiei de Dezvoltare Intercomunitară Apă-Canal Timiş reprezentanţii asociaţilor în adunarea generală a Asociaţiei nu pot vota hotărârile privind primirea de noi membri decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este.
Considerăm oportună promovarea Proiectului de hotărâre privind acordarea unui mandat special împuternicitului Consiliului Local al Municipiului Timişoara în Adunarea Generală ordinară a Asociaţilor Asociaţiei de Dezvoltare Intercomunitară Apă-Canal Timiş, şi-l supunem spre dezbatere Consiliului Local al Municipiului Timişoara.

